Mavzu: Fanni o‘qitishda loyihaga va muammoga asoslangan yondashuvlar
Reja
1. Loyihaga asoslangan o‘qitish (Project-Based Learning - PBL)
2. Muammoga asoslangan o‘qitish (Problem-Based Learning - PrBL)
3. Loyihaviy va muammoga asoslangan yondashuvlarning o‘zaro bog‘liqligi
Kirish
Ta’lim jarayonida innovatsion yondashuvlar tobora keng qo‘llanilmoqda. Zamonaviy ta’lim metodlari o‘quvchilarning mustaqil fikrlashi, ijodiy ishlashi va real hayotiy muammolarni yechish ko‘nikmalarini shakllantirishga qaratilgan. Shu nuqtai nazardan, loyihaga asoslangan o‘qitish va muammoga asoslangan o‘qitish yondashuvlari o‘quv jarayonining samaradorligini oshiradi.
1.  Loyihaga asoslangan o‘qitish (Project-Based Learning - PBL)
Loyiha (lot. “projectus” – “ilgari surilgan”) – aniq reja, maqsad asosida uning natijalanishini kafolatlagan holda pedagogik faoliyat mazmunini ishlab chiqishga qaratilgan harakat mahsuli.
1911-yilda AQSH ta’lim tizimida “loyiha” tushunchasi ta’limiy kategoriya deya e’tirof etilgan bо‘lsa, loyiha metodi didaktik metod sifatida XIX asr boshlarida shakllangan.
Loyihaviy ta’lim – ta’limiy xarakterdagi aniq reja, maqsad asosida uning natijalanishini kafolatlagan holda pedagogik faoliyat mazmunini ishlab chiqishga yо‘naltirilgan ta’lim. 
Loyihaga asoslangan o‘qitish – o‘quvchilarni real hayotiy muammolar va loyihalar asosida o‘rgatish metodidir. Ushbu yondashuvda o‘quvchilar kichik jamoalar yoki individual tarzda loyihalar ustida ishlash orqali bilim oladi va amaliy ko‘nikmalar hosil qiladi.
Tomas Markxem “PBL bilish va bajarishni birlashtiradi, talabalar o‘rganilayotgan o‘quv dasturidan asosiy bilim, ko‘nikma va malakalarni egallaydi, uning samarasi o‘laroq, hayotiy muammolarni hal qilish va muhim natijalarga erishish uchun bilganlarini amalda qo‘llaydi. PBL ta’limni o‘quv dasturiga emas, talabaga qaratadi, hamkorlikdagi yuqori sifatli mahsulotlarni ishlab chiqarish uchun raqamli vositalardan foydalanadi va o‘quvchilarni bugungi jahonda talab qilinayotgan global taraqqiyot, ijodkorlik, hissiy barqarorlik, chidamlilik, hamdardlik kabi nomoddiy boylik bilan mukofotlaydi. Albatta, bularni darsliklardan tashqarida o‘rgatish mumkin emas, lekin tajriba orqali faollashtirish lozim”, deya ta’riflaydi.

Informatika va AT fanini o‘qitishda PBL ning asosiy xususiyatlari 
Haqiqiy dunyo konteksti: Loyihalar veb-saytni ishlab chiqish, ilovani kodlash yoki kiberxavfsizlik strategiyasini yaratish kabi real hayotdagi AKT muammolari bilan bog'langan.
O‘quvchi-markazda: mustaqil qaror qabul qilish, loyiha natijalariga to‘liq mas’ul bo’lish, muammolarni hal qilish va muloqot qilish
Hamkorlikda o'rganish: Jamoada birgalikda ishlash, professional AKT muhitini yaratish.
So'rovga asoslangan ta’lim: savollarga javob topish orqali mavzuni chuqur o‘rganish, tanqidiy va ijodiy fikrlashni rivojlantirish.
Fanlararo integratsiya: Matematika, tabiiy fanlar yoki san’at kabi boshqa fanlar bilan integratsiya (masalan, o‘quv o‘yinlari yoki ilovalarini yaratish).

Informatika va AT fanini o‘qitishda
 Project-Based Learning
Veb-sayt ishlab chiqish: O‘quvchilar biznes kompaniya yoki maktab uchun veb-sayt yaratadilar.
Ilova ishlab chiqish: ijtimoiy muammolarni hal qilish, fitness klubini boshqarish kabilar uchun mobil ilovani loyihalash.
Robototexnika va avtomatlashtirish: robotlarning  muayyan vazifalari uchun dasturlash.
O'yin ishlab chiqish: matematika yoki boshqa fanni o'rgatish uchun ta’limiy o'yin ishlab chiqish.
Ma'lumotlarni tahlil qilish: Haqiqiy dunyo ma’lumotlarni tahlil qilish va vizualizatsiya qilish uchun Python yoki Excel kabi vositalardan foydalanish.
Kiberxavfsizlik rejasi: tashkilot uchun xavfsizlik protokollarini loyihalash.

Loyihalash texnologiyasi mustaqil kognitiv va amaliy faoliyatni tashkil etish, dunyoqarashni kengaytirish, natijalarga erishish faoliyatini mohirona loyihalash ishlarini bajarish qobiliyati va kognitiv qiziqishni shakllantirish, о‘z fikrini bayon etish va himoya qilish qobiliyati, mustaqil ta’lim olish hamda ilmiy izlanish va tadqiqotchilik faoliyatiga yо‘naltirilgan ijodiy potensialni rivojlantirish imkonini beradi.
О‘quvchilar muammolarni muvaffaqiyatli hal etishlari uchun о‘qituvchi ularga tegishli kо‘rsatmalar berishi, foydalaniladigan manbalarni tavsiya etishi, о‘qitishdan kо‘zlangan natijaga erishish yо‘llarini kо‘rsatishi lozim.
Loyihalash texnologiyasining asosiy g‘oyasi amaliy yoki nazariy ahamiyatga molik bо‘lgan muammoni hal etishni loyihalashdan iborat bо‘lsa, uning aniq yechimi, agar amaliy muammo bо‘lsa, amaliyotga qо‘llash masalasi bо‘yicha aniq tavsiyalar ishlab chiqish lozim. О‘quvchilar ushbu natijaga erishish uchun mustaqil fikr yuritish kо‘nikmalarini egallagan bо‘lishlari, muammoni anglash va uni hal etish yо‘llarini izlashlari, bu borada avval о‘zlashtirgan bilimlaridan foydalanishlari, fanning turli sohalarida izlanishlar olib borishlari, olinajak natijalarni bashorat qilish, turli yechimdagi variantlarni ishlab chiqish, sabab-oqibat bog‘lanishlarini tasavvur qilishlari zarur.
Ma’lum bir muammoli vaziyatni vujudga keltirish orqali о‘quvchilarning qiziqishlarini orttirish, loyihalash faoliyatini shakllantirish, ularning tegishli bilimlarni egallashlari, fanlararo bog‘lanishlarni amalga oshirish loyihalash texnologiyasining asosiy mohiyati sanaladi.
Loyihalash texnologiyasidan foydalanish о‘quvchilarga individual va differensial yondashish imkonini beradi.
Har bir loyiha о‘ziga xos xususiyatga ega bо‘ladi, shu sababli ular ma’lum belgilariga kо‘ra tasniflanadi.

	Kо‘zda tutilgan faoliyatning ustunligiga kо‘ra: 
	Kо‘lamiga kо‘ra:

	tadqiqot xarakteridagi loyihalar; 
	bir sinf о‘quvchilariga mо‘ljallangan loyihalar;

	ijodiy xarakterdagi loyihalar; 
	maktab о‘quvchilariga mо‘ljallangan loyihalar;

	rolli loyihalar; 
	shahar miqyosida hal etilishi mо‘ljallangan loyihalar;

	amaliy xarakterdagi loyihalar; 
	mamlakat miqyosida hal etilishi mо‘ljallangan loyihalar;

	izlanish va mо‘ljal olishga mо‘ljallangan loyihalar.
	dunyo miqyosida hal etilishi mо‘ljallangan loyihalar.



	Predmeti va mazmuniga kо‘ra: 
	Xarakteriga kо‘ra:

	bir fan sohasini qamrab olgan loyihalar; 
	aniq natija olishga mо‘ljallangan loyihalar;

	fanlararo izlanishni talab etadigan loyihalar. 
	kо‘p yо‘nalishli natija olishga mо‘ljallangan loyihalar.



	Ishtirok etadigan qatnashchilar soniga kо‘ra: 
	Muddatiga kо‘ra:

	yakka tartibdagi loyihalar; 
	qisqa muddatli;

	ikki о‘quvchiga mо‘ljallangan loyihalar; 
	uzoq muddatli loyihalarga ajratiladi.

	o‘quvchilarning kichik guruhlarda ishlashiga mо‘ljallangan loyihalar
	



“LOYIHA” METODI
О‘quvchilarning individual yoki guruhlarda belgilangan vaqt davomida, belgilangan mavzu bо‘yicha axborot yig‘ish, tadqiqot о‘tkazish va amalga oshirish ishlarini olib borishidir.
Bu metodda о‘quvchilar rejalashtirish, qaror qabul qilish, amalga oshirish, tekshirish, xulosa chiqarish va natijalarni baholash jarayonlarida ishtirok etadi. Loyiha ishlab chiqish yakka tartibda yoki guruhli tarzda bо‘lishi mumkin, lekin har bir loyiha о‘quv guruhi birgalikdagi faoliyatining muvofiqlashtirilgan natijasidir.
Loyiha о‘rganishga xizmat qilishi, nazariy bilimlarni amaliyotga tatbiq etishi, о‘quvchilar tomonidan mustaqil rejalashtirish, tashkillashtirish va amalga oshirish imkoniyatini yarata oladigan bо‘lishi kerak.
О‘qituvchi “Loyiha” metodini qо‘llashi uchun topshiriqlarni ishlab chiqishi, loyiha ishini dars rejasiga kiritishi, topshiriqni о‘quvchilarning imkoniyatlariga moslashtirib, ularni loyiha ishi bilan tanishtirishi, loyihalash jarayonini kuzatib turishi va topshiriqni mustaqil bajara olishlarini ta’minlashi lozim.

“Loyiha” metodini amalga oshirishning uch xil shakli mavjud:
· yakka tartibdagi ish;
· kichik guruhlardagi ish;
· jamoa ishi.

“Loyiha” metodini olib borish bosqichlari
· О‘qituvchi loyiha ishi bо‘yicha topshiriqlarni ishlab chiqadi. О‘quvchilar mustaqil ravishda darslik, sxemalar, tarqatma va qо‘shimcha materiallar asosida topshiriqqa oid ma’lumotlarni yig‘adi.
· О‘quvchilar mustaqil ravishda ish rejasini ishlab chiqadi. Ish rejasida о‘quvchilar ish bosqichlarini, ularga ajratilgan vaqt va texnologik ketma-ketligini, material, asbob-uskunalarni rejalashtirishlari lozim.
· Kichik guruhlar ish rejalarini taqdimot qiladi. О‘quvchilar ish rejasiga asosan topshiriqni bajarish bо‘yicha qaror qabul qiladi. О‘quvchilar о‘qituvchi bilan birgalikda qabul qilingan qarorlar bо‘yicha erishiladigan natijalarni muhokama qilishadi. Bunda har xil qarorlar taqqoslanib, eng maqbul variant tanlab olinadi. О‘qituvchi о‘quvchilar bilan birgalikda “Baholash varaqasi”ni ishlab chiqadi.
· О‘quvchilar topshiriqni ish rejasi asosida mustaqil ravishda amalga oshiradi. Ular individual yoki kichik guruhlarda ishlashlari mumkin.
· О‘quvchilar ish natijalarini о‘zlari tekshiradi. Bundan tashqari, kichik guruhlar bir-birlarining ish natijalarini tekshirishga ham jalb etiladi. Tekshiruv natijalari “Baholash varaqasi”da qayd etiladi. 
· О‘qituvchi va о‘quvchilar ish jarayonini, natijalarni birgalikda yakuniy suhbat davomida tahlil qilishadi. Amaliy mashg‘ulotlarda erishilgan kо‘rsatkichlarni me’yoriy kо‘rsatkichlar bilan taqqoslaydi. Agar me’yoriy kо‘rsatkichlarga erisha olmagan bо‘lsa, u holda buning sabablari aniqlanadi.





Informatika va AT fanida PBL ni amalga oshirish bo‘yicha qadamlar
1. Loyiha maqsadini belgilash:
O‘quvchilar imkoniyat (bilim)lariga mos muammoni tanlang.
2. Loyihani rejalashtirish:
Topshiriq vazifalarni yozing, muddat va natijasini aniqlang.
3. Vositalar va texnologiyalarni tanlash:
O‘quvchilarga dasturiy ta’minot, apparat vositalari va resurslardan foydalanishni ta’minlang (masalan, kodlash platformalari, dizayn vositalari yoki bulutli hisoblash xizmatlari).
4. Hamkorlikni tashkil etish:
Vazifalarni jamoa a’zolariga taqsimlang, masalan, dasturchi, dizayner yoki sinovchi.
5. O‘rganishni qo‘llab-quvvatlash:
To‘g‘ridan-to‘g‘ri bilim berishdan ko‘ra fasilitator sifatida ishtirok eting. Ularga resurslar va fikr-mulohazalar orqali yordam bering.
6. Natijalarni baholash:
Jarayon, mahsulot va taqdimotni baholashda texnik va yumshoq ko‘nikmalarni o‘lchash vositalaridan foydalaning.
Afzalliklari
· O‘quvchilarda ijodkorlik va mustaqil fikrlash rivojlanadi.
· Hamkorlikda ishlash va jamoaviy ko‘nikmalar mustahkamlanadi.
· Real muammolarni yechish ko‘nikmasi shakllanadi.
· Motivatsion xarakterga ega 
· Fanga o‘quvchilarni jalb eta oladi 
· Individual qiziqishlarni umumlashtira oladi 
· O‘quvchilarning ijtimoiy faolligini oshiradi 
· O‘quvchining o‘zini-o‘zi nazorat qilish mahoratini oshiradi 
· O‘quvchilarning tanqidiy, tahliliy, ijodiy fikrlash, muammoga yechim topish va qaror qabul qilish mahoratini oshiradi
O‘quvchining roli 
· O‘quvchilar bilimni qabul qilib olmaydi balki ishlab chiqaradi 
· Izlanish mobaynida o’quvchilar tahliliy va tanqidiy fikrlaydi, bilimlarni tasniflaydi 
· Guruh bilan hamkorlikda ishlaydi, qarorlar qabul qiladi 
· Loyiha taqdimotini rejalashtiradi va xatolarga tuzatishlar kiritadi 
· O‘zaro baho beradi va tajribadan yangi ko‘nikma hosil qiladi

O‘qituvchining roli 
· O‘quv loyihaviy faoliyatni puxta rejalashtiradi 
· Qo‘llab quvvatlovchi murabbiy bo‘ladi 
· Moslashuvchan o‘rganish muhitini barpo etadi 
· Jarayonni faol kuzatuvchisi bo‘ladi 
· Kuchli motivator bo‘ladi

Amaliy misol
Informatika fanida:
· Veb-sayt yaratish loyihasi – O‘quvchilar HTML, CSS va JavaScript orqali veb-sayt yaratadi.
· Dastur ishlab chiqish – Turli muammolarni yechadigan kichik dasturlar yaratish.

2. Muammoga asoslangan o‘qitish (Problem-Based Learning - PrBL)
Muammoga asoslangan ta’lim — о‘quvchilarda, bir tomondan, sohalararo bilim va kо‘nikmalarni rivojlantiradigan, ikkinchi tomondan, tanqidiy tafakkur va muammolarni yechishni о‘rgatadigan о‘qitish jarayonini tashkil etuvchi tizim. Ta’limning bu metodi Kanadaning Ontario shahridagi MakMaster universitetining tibbiyot fakultetida ishlab chiqilgan. Bu hamkorlikdagi ta’limning tizimlashtirilgan shakli bо‘lib, о‘quvchilarni real hayotning muammolarini tanqidiy va chuqur о‘rganishga jalb etish yо‘li bilan individual va jamoaviy bilim darajasini oshirishga qaratilgan. О‘quvchilar ta’lim maqsadini о‘zlari belgilaydi, axborot izlash metodlari va sо‘rovlarni shakllantiradi va olingan natijalarni tahlil qiladi.
“Muammoli vaziyat” metodi
О‘quvchilarda muammoli vaziyatlarning sabab va oqibatlarini tahlil qilish hamda ularning yechimini topish bо‘yicha kо‘nikmalarni shakllantirishga qaratilgan metod hisoblanadi.
“Muammoli vaziyat” metodi uchun tanlangan muammoning murakkabligi о‘quvchilarning bilim darajalariga mos kelishi lozim. Ular qо‘yilgan muammoning yechimini topishga qodir bо‘lishlari kerak, aks holda, yechimni topa olmagach, о‘quvchilarning qiziqishlari sо‘nishiga, о‘zlariga bо‘lgan ishonchlarining yо‘qolishiga olib keladi. «Muammoli vaziyat» metodi qо‘llanilganda, о‘quvchilar mustaqil fikr yuritishni, muammoning sabab va oqibatlarini tahlil qilishni, uning yechimini topishni о‘rganadi.
Aniq vaziyatning tahlil jarayoni bir voqea yoki hodisaning chuqur о‘rganilishini nazarda tutadi. Bu metod Garvard biznes maktabida juda mashhur bо‘lib, о‘quvchilar nazariy bilimlarni real holatlarda qanday qо‘llash mumkinligini aniqlash uchun real hayotdan olingan voqealarni tahlil qiladi. Bu metod voqealar tahlili, ma’lumot yig‘ish, axborot tahlili va natijalar tо‘g‘risida ma’lumot tayyorlashga tizimli yondashuvni taklif qiladi va о‘z navbatida, о‘quvchilar tadqiqot metodidan foydalanishlarini rag‘batlantiradi. О‘quvchilar voqealar nima uchun boshqacha emas, aynan shu tarzda rivojlanganini aniqroq va chuqurroq tushunadi. Shuningdek, keys-stadidan farazlarni shakllantirish va tekshirishda ham foydalanish mumkin. Masalan, о‘quvchilar muvaffaqiyatli film premyerasi, bestseller kitobning yoki boshqa ommaviy media mahsulotning chop etilishi bilan bog‘liq marketing kompaniyasining strategiyasini tahlil qilishlari mumkin.

“Muammoli vaziyat” metodini olib borish bosqichlari
· О‘qituvchi mavzu bо‘yicha muammoli vaziyatni tanlaydi, maqsad va vazifalarni aniqlaydi.
· О‘qituvchi о‘quvchilarga muammoni bayon qiladi hamda topshiriqning maqsad, vazifa va shartlari bilan tanishtiradi. О‘quvchilarni kichik guruhlarga ajratadi.
· Berilgan vaqt mobaynida kichik guruhlar muammoli vaziyatni о‘rganadi, kelib chiqish sabablarini aniqlaydi. Muammoli vaziyatni yechish yо‘llarini ishlab chiqadi va о‘z variantlarini taklif etadi. Taqdimot asosida muhokama qiladi.
· Barcha taqdimotdan sо‘ng bir xil yechimlar jamlanadi. Guruh о‘qituvchi bilan birgalikda muammoli vaziyatni yechish yо‘llarining eng maqbul variantlarini tanlab oladi.
Afzalliklari
· O‘quvchilar tanqidiy fikrlash va tahlil qilish ko‘nikmalarini rivojlantiradi.
· Mustaqil va jamoaviy izlanish ko‘nikmalarini shakllantiradi.
· Nazariy bilimlarni amaliyotda qo‘llash imkonini beradi.
Amaliy misol
Informatika fanida:
· Dasturlash muammosi: Matematik muammo (masala)larni algoritm yordamida yechish dasturini tuzish.
· Tizim xavfsizligi: Kiberxavfsizlik masalalarini aniqlash va ularning oldini olish yo‘llarini ishlab chiqish.

3. Loyihaviy va muammoga asoslangan yondashuvlarning o‘zaro bog‘liqligi
· O‘xshashliklar: Ikkala yondashuv ham amaliy faoliyat va real muammolar orqali o‘rganishni ta’minlaydi.
· Farqlari:
· Loyihaviy o‘qitishda tayyor mahsulot yaratish maqsad qilinadi.
· Muammoga asoslangan o‘qitishda esa yechim jarayoniga e’tibor qaratiladi.
[image: ]
Zamonaviy texnologiyalarni qo‘llash
· Google Classroom: O‘quvchilar vazifalarini tarqatish va yig‘ish.
· Trello: Loyihalarni rejalashtirish va vazifalarni taqsimlash.
· Miro: Hamkorlikda ishlash uchun onlayn doska.
· GitHub: Dasturiy loyihalarni hamkorlikda ishlab chiqish.
Loyihaga va muammoga asoslangan yondashuvlar ta’lim jarayonini qiziqarli va samarali qiladi. Ushbu yondashuvlar orqali o‘quvchilar real hayotga moslashadi, tanqidiy fikrlash, jamoaviy ishlash va ijodkorlik ko‘nikmalarini rivojlantiradi. O‘qituvchilarga ushbu metodlarni qo‘llashni zamonaviy texnologiyalar bilan uyg‘unlashtirish tavsiya etiladi.

Loyihaviy ta’lim va muammoli ta’limning

»Loyiha ko'p fanlar
doirasidagi bilimlarni
gamrab oladi

»>Bitta loyiha 1dan 4
haftagacha vaqt talab etadi

»Loyiha mahsuli mezoni
oldindan aniq belgilanadi va
turli shaklda: poster, kichik
rolik yoki film, tagdimot yoki
insho ko'rinishida taqdim
etiladi

»Loyihadan loyihaga
bosgichlar farq gilishi
mumkin

»Real hayotiy
muammolardan
foydalaniladi

o‘xshashlik va farglari

> Bitta fan doirasidagi bilimlarni
gamrab oladi

»Loyihaviy ta’limdan kam vaqt
talab etadi

»Loyiha mahsuli ko‘pincha
insho yoki taqdimot
ko'rinishida bo‘ladi

»Bosqichlar aniq va o'zgarmas

» Strukturaviy, xayoliy

muammolar ham qo'llanilishi
mumkin

»Ochiq savol bilan boshlanadi

»>Kontent va ko'nikmalarni
haqiqiy qo‘llash orqali
ishlashga e'tibor qaratiladi

»O'qitish jarayonining asosi
o‘quvchiga yo'naltiriigan
faoliyatdir

»XXI asr ko'nikmalari
(tanqidiy fikrlash, ijodkorlik,
axborot texnologiyasini
qo'llash, uzluksiz ta’'lim
olish)ga yo‘naltiriladi

»O'qgituvchiga yo‘naltiriigan
o'qitish usullaridan ko‘ra
ko‘proq vaqt talab etadi




